அவர்கள் இருவரும் சாலையை வெறித்து பார்த்தபடியே உட்கார்ந்திருந்தார்கள் வெயில் மங்கி மழை வரப்போவதைப் போல மேகம் இருட்டிக் கொண்டுவந்தது உனக்கு ஒரு டீ வாங்கிட்டு வரட்டுமாக்கா என்று கேட்டாள் ரமா வேண்டாம் என்றபடியே நெற்றியை பிடித்தபடியே உட்கார்ந்திருந்தாள் காதம்பரி சாலையில் செல்லும் யானையை வேடிக்கை பார்த்துக் கொண்டிருந்தாள் ரமா நீண்ட நேரத்தின் பிறகு ஒரு ஆட்டோ வேப்பமரத்தடியின் அருகில் வந்து நின்றது அதன் உள்ளிருந்து அம்மா இறங்கினாள் ஆட்டோவின் உள்ளே அப்பா போதை அதிகமாகி முகம் கோணி சரிந்து கிடந்தார் வாந்தி எடுத்திருக்க கூடும் சட்டை ஈரமாக தெரிந்த்து அம்மா இறங்கிவந்து காதம்பரியிடம் சொன்னாள் உங்கப்பா புல்லா குடிச்சிருக்காரு அவர் தூங்கி எந்திரிச்சா தான் நாம கோவிலுக்கு போக முடியும் எங்காவது ஒரு ரூம்போட்டு தங்கியிருக்க வேண்டியது தான் தேவஸ்தான விடுதியில் ரூம் வாங்கி தர்றேனு ஆட்டோகாரர் செர்ல்லியிருக்கார் வந்து ஏறுங்க ஆட்டோவிற்குள் ரமாவும் காதம்பரியும் ஏறிக் கொண்டார்கள் அம்மா ஒண்டிக் கொண்டு உட்கார்ந்து கொண்டாள் அப்பாவின் வாயிலிருந்து பீறிடும் மதுவின் வாசனை முகத்தில் அடித்த்து அவர்கள் தேவஸ்தான விடுதியில் ரூம் போட்டபோது காதம்பரி தான் கையெழுத்து போட்டாள் அப்பாவை கைத்தாங்கலாக அம்மாவே பிடித்துக் கொண்டு அறைக்குள் கொண்டு போனாள் அவரது கால்கள் துவண்டுபோய் நடக்க மறுத்தன அவர் தன்னை அறியாமல் எதையோ உளறிக் கொண்டுவந்தார் அறையில் இருந்த மின்விசிறியைப் போட்டு அப்பாவை படுக்க வைத்தாள் அம்மா அவரது சட்டை பையில் இருந்த பணம் ரசீதுகள் செல்போன் யாவும் கிழே விழுந்தன அதை எடுத்து அம்மா தனது கூடையில் வைத்துக் கொண்டாள் ரமாவும் காதம்பரியும் விடுதியின் வராந்தாவில் கிடந்த மரபெஞ்சில் உட்கார்ந்து கொண்டார்கள் அங்கிருந்து பார்த்தால் மலை நன்றாக தெரிந்த்து அம்மா அறையின் கதவை ஒரமாக சாத்திவிட்டு வெளியே வந்தாள் அம்மா எப்படி அப்பாவை கண்டுபிடித்தாள் என்று தெரியவில்லை அவள் அசதியோடு சேலையில் முகத்தை துடைத்துக் கொண்டு சாப்பிட்டயா என்று காதம்பரியை கேட்டாள் நீயும் இவளும் போயி சாப்பிட்டு எனக்கு ஒரு கப் காபி வாங்கிட்டு வாங்க கிறுகிறுனு வருது என்று நூறு ரூபாய் பணத்தையும் சிறிய சில்வர் தூக்குவாளியையும் நீட்டினாள் அவர்கள் இருவரும் அருகில் இருந்த சிற்றுண்டி நிலையத்திற்கு போனார்கள் சூடாக பூரி போட்டுக் கொண்டிருந்தார்கள் இருவரும் சாப்பிட்டுவிட்டு அம்மாவிற்கு பூரியும் காபியும வாங்கிக் கொண்டு திரும்பி வந்தார்கள் அம்மா மரப்பெஞ்சில் களைத்து போய் படுத்துகிடந்தாள் அவளை எழுப்பி சாப்பிடச்சொன்ன போது பசிவேகத்தில் அவரசரமாக பூரியை இரண்டு மூன்றாக பிய்த்து சாப்பிட்டுவிட்டு காபியை சூட்டோடு குடித்தாள் இருவரும் ஒரே நேரத்தில் வேணாம்மா என்றார்கள் அம்மா அவர்களை கட்டாயப்படுத்தவில்லை அம்மா அறைக்குள் போய் வெறுந்தரையில் படுத்துக் கொண்டாள் இரவாகும்வரை ரமாவும் காதம்பரியும் ஏதேதோ பேசிக் கொண்டிருந்தார்கள் அருகாமை அறை ஒன்றில் இருந்த மூன்று வயது சிறுமி பலூனை வைத்து விளையாடிக் கொண்டிருந்தாள் மலையின் மீது பிரகாசமாக விளக்குகள் எரியத்துவங்கின படி வழியாக ஏறிப்போகின்றவர்கள் கடந்து போவது தெரிந்த்து மனம் கனத்து போய் வேதனையோடு அப்பா உறங்கிக் கொண்டிருந்த அறையை பார்த்துக் கொண்டிருந்தாள் காதம்பரி நினைக்க நினைக்க துயரம் பீறிட்டுக் கொண்டிருந்த்து அம்மா உறக்கம் கலைந்து எழுந்து முகம்கழுவிட்டு வாசற்படியில் உட்கார்ந்து கொண்டுவிட்டாள் யாரோடும் ஒரு வார்த்தை பேசவில்லை அவளது கண்களின் அப்பியிருந்த சோகமும் வேதனையும் காதம்பரியை ரணமாக்கியது அப்பா இரவு மணி பத்தாகியும் எழுந்து கொள்ளவில்லை அம்மா அருகில் உள்ள கடையில் போய் அப்பாவிற்காக நாலு இட்லி வாங்கி வந்து படுக்கை அருகே வைத்துவிட்டு அவளும் படுத்துக் கொண்டாள் மீதமிருந்த ஒரு போர்வையை விரித்து காதம்பரியும் ரமாவும் சுவரை ஒட்டி படுத்துக் கொண்டார்கள் இருவருக்கும் உறக்கம் கூடவேயில்லை பேசாமல் இப்படியே செத்துபோய்விட்டால் என்னவென்று காதம்பரிக்கு தோன்றியது ரமா அவள் கையை இறுக்கமாக பிடித்துக் கொண்டாள் திடீரென வெளியே மழைக்காற்றும் மின்னல்வெட்டுமாக இருந்த்து.